als_Latn dik_Latn sag_Latn
Federata Ukrainase e Futbollit, e më konkretisht presidenti i saj Anatoly Konkov po hetohet këto ditë nga Shërbimi Informativ i këtij vendi, për përvetësim prone, abuzim me pushtetin dhe pastrim parash. Zyrat e FFU u kontrolluan këto ditë nga Shërbimi Informativ ukrainas dhe lajmi u bë i ditur nga vetë këshilltari i kreut të SSU, Markiyan Lubkovsky, i cili nëpërmjet rrjeteve sociale lajmëroi se ka nisur një hetim ndaj federatës së futbollit për shkelje të Kodit Penal, ku në shënjestër është presidenti i kësaj organizate, që duke përfituar nga posti i tij, ka kryer disa vepra penale.
Vetëm pak kohë më parë, Komiteti Ekzekutiv i FFU kaloi një mocion mosbesimi kundër presidentit Anatoly Konkov duke e cilësuar punën e tij si të pakënaqshme, ndërsa disa anëtarë të Federatës kërkuan grumbullimin e një asambleje urgjente për shkarkimin e tij. Zgjedhjet e ardhshme për postin e presidentit të Fedreatës Ukrainase të Futbollit janë parashikuar të zhvillohen në mars 2015. / Super Sport
als_Latn als_Latn